open-index/open-wikipedia-markdown huggingface dataset:
Mária Iza Auštěcká

**Mária Iza Auštěcká** (iné zápisy mena pozri nižšie; * 14. marec 1898, Praha† ?) bola česká maliarka, kostýmová návrhárka a stredoškolská pedagogička.

## Meno
Lexikografické práce ju uvádzajú pod viacerými menami:
* *[[Slovenský biografický slovník]]* (II. zväzok, 1986) a *[[Biografický lexikón Slovenska]]* (I. zväzok, 2002): **Mária Iza Auštěcká**,
* *Lexikón Košičanov* (I. diel, 2014):
** **Marie Izabela Auštecká**,
** **Marie Izabela Auštěcká**,
** alternatívny zápis druhého mena **Iza**.
* abART
** **Marie Iza Auštěcká**
** **Marie Isabella Auštěcká**
** **Isa Auštěcká**

## Život
V rokoch 19161917 študovala všeobecné kreslenie na umeleckopriemyselnej škole v Prahe u J. Schussera a F. Kyselu, v rokoch 19191920 u J. Schikanedera a V. H. Brunnera, pričom neskôr študovala aj u Weignera na Prírodovedeckej fakulte Karlovej univerzity a podstúpila štúdium deskriptívnej geometrie u F. Kadeřávku na Českom vysokom učení technickom v Prahe.

Následne pôsobila ako profesorka mestského reálneho gymnázia v Prahe a vzápätí ako profesorka Štátneho dievčenského reformného reálneho gymnázia v Bratislave. Od 1. septembra 1929 do roku 1938 vyučovala ako profesorka kreslenia na Štátnom československom dievčenskom reálnom gymnáziu v Košiciach. Na tomto pôsobisku bola správkyňou zbierok pre kreslenie a umeleckú výchovu a v školskom roku 1935/1936 absolvovala kurzy Umeleckopriemyselnej školy vo Viedni.

Okrem maliarstva sa zaoberala scénickým kostymérstvom. Vytvorila drobné umeleckopriemyselné práce pre Topičův salón v Prahe a módne návrhy pre český časopis *Šťastný domov*. V pražskom nakladateľstve B. Kočího vydala súbor *Vianočné pohľadnice* (1922). V rokoch 19321938 sa zapájala svojimi prácami do výstav v Košiciach.

## Referencie

## Ďalšia literatúra
* 
* 
* 
* 

## Externé odkazy
* Pobytové přihlášky pražského policejního ředitelství (konskripce) 1850–1914
* Archiv hl. m. Prahy, Matrika narozených u sv. Ludmily na Vinohradech, sign. VIN N7, s. 237

Kategória:Narodenia 14. marca
Kategória:Narodenia v 1898
Kategória:Osoby s neistým dátumom úmrtia
Kategória:Osobnosti z Prahy
Kategória:Českí maliari
Kategória:Českí kostýmoví výtvarníci
Kategória:Českí pedagógovia
Sidorovský potok

**Sidorovský potok** je vodný tok v Kysuckej vrchovine na území okresu Kysucké Nové Mesto. Je ľavostranný prítok Povinského potoka v povodí Kysuce, má dĺžku približne 3,5 km a je tokom V. rádu. 

## Priebeh toku
Potok pramení na západe Kysuckej vrchoviny, na rozhraní geomorfologických podcelkov Kysucké bradlá a Vojenné, na severných svahoch masívu Holý vrch (), v nadmorskej výške približne  Od prameňa v lesnom poraste v lokalite Pod Holým vrchom, tečie západným smerom. Vedie údolím medzi Holým vrchom a Senkovom () a postupne priberá viacero ľavostranných prítokov zo svahov hrebeňa Steny. V osade Sidorovci sa stáča severným smerom a priberá ďalší ľavostranný prítok z oblasti Pod Stenami. Až tu vodný tok opúšťa hranicu geomorfologických podcelkov a pokračuje už územím Vojenného. Údolie v tejto časti už má nesúvislý lesný porast i osídlenie, ktoré je súčasťou obce Povina. Potok sa postupne stáča mierne severozápadným smerom, priberá menšie prítoky a popod Belanovský vrch () vedie do osady Belanovci. Na dolnom toku vteká do Povinskej doliny, kde sa v nadmorskej výške približne  vlieva ľavostranne do Povinského potoka, prítoku rieky Kysuca. Potok patrí do širšieho povodia rieky Váh. 

Sidorovský potok pramení a na hornom toku preteká katastrálnym územím Kysuckého Nového Mesta, neskôr prechádza do katastra Poviny v okrese Kysucké Nové Mesto v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Kysucká vrchovina, Kysucké bradlá, Vojenné

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kysuckej vrchovine
Kategória:Povodie Kysuce
Kategória:Vodné toky v okrese Kysucké Nové Mesto
Kategória:Kysucké Nové Mesto
Kategória:Povina
Zapateado

**Zapateado** môže byť:

* ľudový tanec a hudba v Španielsku, pozri Zapateado (Španielsko)
* ľudový tanec v Mexiku, pozri Zapateado (Mexiko)
Fantóm

**Fantóm** môže byť:

* zväčša strašidelná postava, pozri pod prízrak
* americko-austrálsky film z roku 1996, pozri Fantóm (film z roku 1996)
* nemecký televízny film z roku 2000, pozri Fantóm (televízny film z roku 2000)

## Pozri aj
* Fantomas
Lýdická stupnica

náhľad|Lýdická stupnica od tónu c
**Lýdická stupnica** (ang. *lydian scale*) je cirkevná stupnica s durovým tónorom, ktorej charakteristický tón je IV. stupeň, ktorý je zväčšenou kvartou, ktorá sa nazýva lýdická kvarta, ktorá je teda charakteristickým intervalom lýdickej stupnice. 

## Referencie

Kategória:Hudobné stupnice
IPP

**IPP** môže byť:

* v chémii: skratka pre izopentenylpyrofosfát
* vo fyzike: Inštitút Maxa Plancka pre plazmovú fyziku (Max-Planck-Institut für Plasmaphysik, skratka IPP)
1-deoxy-D-xylulóza-5-fosfát

**1-deoxy-<small>D</small>-xylulóza-5-fosfát** (**DXP** alebo **DOXP**) je biosyntetický medziprodukt v nemevalonátovej dráhe a niekoľkých ďalších biosyntetických dráhach. Patrí medzi deoxycukry a formálne je odvodený od xylulózy.

## Metabolizmus

### Biosyntéza
DXP vzniká v prvom kroku nemevalonátovej dráhy, ktorou vznikajú terpény u mnohých baktérií, rastlín a prvokov. DXP vzniká pôsobením DXP syntázy (DXS), ktorá spája molekulu pyruvátu s molekulou glyceraldehyd-3-fosfátu (G3P). V procese sa štiepi oxid uhličitý:

: pyruvát + G3P → DXP + 

Táto dráha syntézy DXP prostredníctvom DXS je zaujímavým cieľom antibiotík, antimalarík a herbicídov.

### Nemevalonátová dráha
V rámci nemevalonátovej dráhy sa DXP redukuje a izomerizuje za vzniku 2-''C''-metylerytritol-4-fosfátu (MEP). Túto reakciu katalyzuje DXP reduktoizomeráza (DXR), ktorá využíva NADPH ako redukčné činidlo:

: DXP + NADPH + H+ → MEP + NADP+

Ďalšie kroky dráhy potom postupne premieňajú MEP na prekurzory pre syntézu terpénov, DMAPP a IPP.

### Syntéza vitamínov

Okrem nemevalonátovej dráhy sa DXP objavuje i v biosyntéze vitamínov tiamínu (B1) a pyridoxalfosfátu (B6). V rámci syntézy tiamínu ho spracováva tiazolsyntáza, ktorá ho spája s dehydroglycínom a tiokarboxylovou skupinou, ktorá sa prenáša na bielkovine ThiS (v podobe ThiS-COSH).  

Pyridoxalfosfát možno syntetizovať dvoma dráhami, a to buď z DXP, alebo z ribóza-5-fosfátu. V poslednom kroku tzv. DXP-dependentnej dráhy sa DXP spája s 3-hydroxy-1-aminoacetónfosfátom za vzniku pyridoxín-5-fosfátu (PNP), jedného z vitamérov vitamínu B6. Túto reakciu katalyzuje PNP syntáza (PdxJ):

: DXP + 3-hydroxy-1-aminoacetónfosfát → PNP +  + 2 

## Referencie

## Zdroj

Kategória:Deriváty monosacharidov
Kategória:Organofosfáty
Strundžanícky potok

**Strundžanícky potok** je potok v regióne Horehronie, v území obce Vaľkovňa v okrese Brezno v Banskobystrickom kraji. Nachádza sa na pomedzí geomorfologického celku Veporské vrchy a geomorfologického celku Horehronské podolie. Ústi do Hrona. Má dĺžku . Rád toku III. 
## Prameň
Vodný tok *Strundžanícky potok* pramení v  v lesnom extraviláne v južnej časti územia obce Vaľkovňa, v lese Rácovo, v okrese Brezno. 
## Opis toku
*Strundžanícky potok* tečie od prameňa severným smerom cez lesný extravilán územím obce Vaľkovňa, skrúca sa na severovýchodovýchod, ľavým brehom obteká vrch s  a les *Strundžaník*, skrúca sa na sever, v  priberá ľavostranný bezmenný prítok pritekajúci z vrchu a lesa Gindura, v  priberá pravostranný bezmenný prítok, pravým brehom obteká úpätie lesa *Sosnica*, v  priberá ľavostranný bezmenný prítok,  v  priberá ľavostranný bezmenný prítok, pravým brehom obteká les *Petrová*, mení smer na severovýchod, preteká západným okrajom intravilánu obce Vaľkovňa jej časti obce *Nová Maša*, v  podteká cestu I/66 Brezno - Poprad, v  ústi do Hrona ako jeho ľavostranný prítok. Hron ďalej ústi do Dunaja. *Strundžanícky potok* patrí do okresu Brezno v Banskobystrickom kraji. Pramení, tečie a ústi do rieky Hron v území obce Vaľkovňa. Patrí do geomorfologického celku Veporské vrchy ich geomorfologického podcelku Fabova hoľa a do geomorfologického celku Horehronské podolie ich geomorfologického podcelku Heľpianske podolie. Vodný tok *Strundžanícky potok* má štyri bezmenné prítoky. Vodný tok leží v severozápadnej časti Národného parku Muránska planina.
## Pôvod názvu
Názov vodného toku *Strundžanícky potok* má pôvod v názve vrchu *Strundžaník* s  ležiaceho na obecnej hranici medzi obcami Vaľkovňa a Pohorelá a okolitého lesa rovnakého názvu *Strundžaník*, východným úpätím ktorého *Strundžanícky potok* preteká. Názov vrchu a lesa *Strundžaník* má pôvod v názve pasienka *Strungy* ležiacom na území Vaľkovne južne od vrchu *Strundžaník*, ktorý reflektuje význam apelatíva *strunga*, čiže *menšie ohradené miesto pri košiari kde sa doja ovce*. 
Rozšírením názvu vrchu o formant prídavného mena *-cky* a po kombinácii  so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Strundžanícky potok* s významom *potok patriaci vrchu Strundžaník alebo ináč spájaný s týmto vrchom*, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Strundžanícky potok* bol štandardizovaný v roku 2007. V množine slovenskej hydronymie vodných tokov hydronymum *Strundžanícky potok* je jedinečným hydronymom (november 2025).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vaľkovňa
Kategória:Povodie Hrona
Tengden TB-001

**TB-001** je čínske prieskumné bezposádkové lietadlo s dlhou letovou vytrvalosťou operujúce v stredných výškach. Bolo vyvinuté spoločnosťou S’-čchuan Tengden s ohľadom na to, aby spĺňalo požiadavky Ľudovej oslobodzovacej armády, ale aj exportných zákazníkov.

Dron TB-001, ktorý je prezývaný aj Dvojchvostý škorpión, bol prvýkrát verejne predstavený v septembri 2017.

## Konštrukcia

TB-001 je hornoplošník s rozpätím krídel . Trup lietadla s dĺžkou  je zakončený zdvojenou chvostovou plochou. 

Pohon TB-001 zabezpečujú dva piestové motory C145HT-VI, z ktorých každý poháňa jednu trojlistú vrtuľu. Lietadlo dokáže zostať vo vzduchu 35 hodín a preletieť viac ako 6 000 kilometrov. Riadenie stroja je zapezpečené pomocou satelitu.

Dron môže vyzbrojený raketami vzduch-zem AR-2 s hmotnosťou , ktorými dokáže zničiť ľahké vozidlá alebo živú silu. Na ničenie ťažkých obrnených cieľov a opevnení môže byť vyzbrojený strelami AR-4 s hmotnosťou  a doletom až 20 kilometrov. AR-4 môže byť navádzaná pomocou infračerveného senzoru, televízneho senzoru alebo milimetrového radarového navádzacieho systému. Okrem toho môže byť vyzbrojený raketami vzduch-zem FT-8D a FT-10 alebo strelami s plochou dráhou letu AR-3 s dlhým doletom. Ďalší arzenál dronu zahŕňa  laserom navádzané bomby, kĺzavé bomby FT-7 a navádzané bomby FT-9, určené pre vysoko presné údery.

## Operačné nasadenie

Od augusta 2021 muselo japonské letectvo vyslať niekoľkokrát svoje stíhačky, aby monitorovali čínske drony TB-001 blížiace sa k ich vzdušnému priestoru. Bezposádkové lietadlá čínskych ozbrojených síl boli zachytené v oblasti nad Východočínskym morom a nad Mijakovským prielivom, ktorý leží juhozápadne od ostrova Okinawa. V druhom prípade, ktorý sa udial 25. augusta 2021, bol dron sprevádzaný čínskym námorným hliadkovacím lietadlom Y-8Q a lietadlom Y-9JB zabezpečujúcim elektronické spravodajstvo.

## Varianty
**TB-001**: základný variant s dvomi motormi.

**TB-001A**: variant vylepšený o prídavný motor na chvoste. Maximálna vzletová hmotnosť sa zvýšila z 2 800 kilogramov pôvodného TB-001 na 3 200 kilogramov, užitočné zaťaženie z 1 200 kilogramov na 1 500 kilogramov a dostup letu z 8 000 metrov na 9 500 metrov (9 000 metrov udržateľne). Vzletová dĺžka sa skrátila na 500 metrov a maximálna rýchlosť stúpania je viac ako 10 metrov za sekundu. Maximálna výdrž letu je 35 hodín, rovnako ako u TB-001.

## Používatelia
*  Čína

## Špecifikácie
thumb|TB-001 spozorovaný japonským letectvom nad Východočínskym morom v roku 2024.
### Hlavné charakteristiky
* **Posádka**: 0 
* **Dĺžka**: 
* **Rozpätie krídel**: 
* **Výška:** 
* **[[Maximálna vzletová hmotnosť]]**: 
* **[[Užitočné zaťaženie]]**: 

### Výkony
* **Maximálna rýchlosť**: /h
* **Dolet**: 
* **Dostup**: 
* **Výdrž**: 35 hodín

### Výzbroj
* 4 externé závesníky
**Riadené strely vzduch-zem:
*** AR-4
*** AR-3
*** FT-8D
*** FT-10
**Bomby:
***  laserom navádzané bomby
*** FT-7
*** FT-9
## Pozri aj
*General Atomics MQ-1 Predator
*General Atomics MQ-9 Reaper
*IAI Heron TP

## Referencie

Kategória:Bezpilotné vojenské lietadlá
Kategória:Čínske vojenské lietadlá
Anna Blažková-Poláčková

MUDr. **Anna Blažková-Poláčková**, rod. **Poláčková** (* 29. marec 1899, Brezová pod Bradlom† 31. december 1985, Praha) bola slovenská lekárka pediatrička, ktorá ako prvá slovenská pediatrička absolvovala štúdium na Lekárskej fakulte Karlovej univerzity v Prahe. Pôsobila v Bratislave a v Prahe, pričom od roku 1926 sa venovala praktickej pediatrii so zameraním na trombózu žíl turberkulóznych dojčiat a po roku 1948 liečbe telesne postihnutých detí.

## Život
[náhľad|Hrob Anny Blažkovej-Poláčkovej a jej manžela [Ján Ladislav Blažek|Jána Ladislava Blažka na Braníckom cintoríne v Prahe]]
Narodila sa v rodine Alžbety Poláčkovej, rod. Trokanovej a mäsiara Samuela Poláčka, pričom mala 11 súrodencov vrátane Štefana Svetozára Poláčka (* 1910† 1977), ktorý sa stal bankárom. Po maturite na strednej škole v Bratislave (1918) študovala medicínu na univerzite v Budapešti (19181919) a vzápätí na Lekárskej fakulte Karlovej univerzity v Prahe (19191924). Následne v rokoch 19241926 pôsobila ako asistentka a zástupkyňa riaditeľa Patologicko-anatomického ústavu Lekárskej fakulty Univerzity Komenského v Bratislave (LK UK), prof. Antonína Spilku, kde získala diagnostické, terapeutické a epidemiologické skúsenosti a znalosti v odbore infekčných chorôb. Súčasne v tomto období pôsobila ako vedúca pracovníčka Štátneho bakteriologicko-diagnostickej stanice v Bratislave.

Od roku 1926 sa venovala praktickej pediatrii, zamieriavajúc sa na trombózu žíl u tuberkulóznych dojčiat, o čom publikovala viacero článkov a štúdií v odborných časopisoch a zborníkoch. V rokoch 19261928 bola sekundárkou na Detskej klinike LK UK pod vedením prof. Jiřího Brdlíka, pričom zároveň prednášala na Československom štátnom koedukačnom učiteľskom ústave v Bratislave. V rokoch 19281933 pôsobila ako vedúca lekárka a zástupkyňa primára nemocnice a útulku Ochrana matiek a detí v pražskej Krči (dnes súčasť Prahy 4), pričom súčasne bola školskou lekárkou na dievčenskej záhradníckej škole a externou učiteľkou na strednej zdravotníckej škole. Pedagogicky sa orientovala na základy hygieny, zdravovedu a anatómiu.

V rokoch 19331948 vykonávala súkromnú prax a zároveň viedla poradňu Našim deťom pri Ministerstve verejného zdravotníctva a telesnej výchovy. Následne sa od roku 1948 až do svojho odchodu do dôchodku v roku 1965 venovala liečbe telesne postihnutých detí, pôsobiac v Jedličkovom ústave pre telesne postihnuté deti a v iných sociálnych ústavoch v Prahe.

Patrila k členkám Masarykovej ligy proti tuberkulóze, Československého Červeného kríža, ženského spolku Živeny a telovýchovného spolku Sokol.

## Osobný život
Zosobášila sa s lekárom dermatológom MUDr. Jánom Ladislavom Blažkom.

## Referencie

## Ďalšia literatúra
* 
* 
* 

Kategória:Osobnosti z Brezovej pod Bradlom
Kategória:Slovenskí pediatri
Kategória:Absolventi Lekárskej fakulty Karlovej univerzity
Kanový potok

**Kanový potok** je vodný tok v Kysuckej vrchovine na území okresu Kysucké Nové Mesto. Je ľavostranný prítok Povinského potoka v povodí Kysuce, má dĺžku približne 3,5 km a je tokom V. rádu. 

## Priebeh toku
Potok pramení v západnej polovici Kysuckej vrchoviny, v geomorfologickom podcelku Vojenné, na juhozápadných svahoch vrchu Obelec (), v nadmorskej výške približne  Od prameňa v lesnom poraste tečie západným smerom, stekajúc do údolia. Pod Šafárovým grúňom priberá malý pravostranný a ľavostranný prítok, v lokalite Kremienok potom dvojicu ľavostranných potokov z oblasti Pod majerom. Stáča sa severozápadným smerom a popod Lieskovinu vteká do osady Tatárovci, kde priberá ľavostranný potok spod Senkova (). Pokračuje severozápadným smerom, opúšťa osadu a cez Uhlisko smeruje do Povinskej doliny. V lokalite Jedľovina sa v nadmorskej výške približne  vlieva ľavostranne do Povinského potoka, prítoku rieky Kysuca. Potok patrí do širšieho povodia rieky Váh. 

Kanový potok pramení a preteká iba katastrálnym územím obce Povina v okrese Kysucké Nové Mesto v Žilinskom kraji.

## Referencie

## Pozri aj
* Zoznam vodných tokov v povodí Kysuce
* Kysucká vrchovina, Vojenné

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kysuckej vrchovine
Kategória:Povodie Kysuce
Kategória:Vodné toky v okrese Kysucké Nové Mesto
Kategória:Povina
Spevný interval

náhľad|Veľká sekunda c d
**Spevný interval** je v hudbe taký interval, ktorý je jednoduché zaintonovať, čiže je jednoduché ho zaspievať. K spevný intervalom patria všetky čisté intervaly, malé intervaly, veľké intervaly okrem veľkej septimy. Takže:

* čistá prima
* malá sekunda
* veľká sekunda
* malá tercia
* veľká tercia
* čistá kvarta
* čistá kvinta
* malá sexta
* veľká sexta
* malá septima
* čistá oktáva

## Referencie

Kategória:Hudobná terminológia
Nespevný interval

náhľad|zväčšená kvinta c-gis, nespevný interval
**Nespevný interval** je v hudbe taký interval, ktorý je náročné zaintonovať, čiže je náročné ho zaspievať. K nespevný intervalom patria všetky zväčšené intervaly, okrem zväčšenej primy. Takže:

* zväčšená sekunda (hiatus)
* zväčšená kvarta (tritón)
* zväčšená kvinta
* zväčšená sexta
* zväčšená oktáva

Zväčšená prima nie je nespevný interval, pretože je to poltón, ktorý je spevným intervalom. Zväčšená tercia je spevným intervalom, pretože je to enharmonicky čistá kvarta, ktorá je spevným intervalom. Zväčšená septima je spevný intzerval, pretože je to enharmonicky čistá oktáva.

## Referencie

## Pozri aj
* spevný interval
* menej spevný interval

Kategória:Hudobná terminológia
Menej spevný interval

náhľad|menej spevný interval zmenšenej sexty c-asas
**Menej spevný interval** je v hudbe taký interval, ktorý nie je jednoduché zaintonovať, čiže nie je jednoduché ho zaspievať. K menej spevným intervalom patria všetky zmenšené intervaly a interval veľkej septimy. Takže:

* zmenšená sekunda
* zmenšená tercia
* zmenšená kvarta
* zmenšená kvinta
* zmenšená sexta
* veľká septima

Zmenšená prima ako interval neexistuje.  Zmenšená sekunda je unisono, enharmonicky ten istý tón, čiže znie ako čistá prima. Zmenšená tercia je enharmonicky veľká sekunda, čiže znie ako celý tón. Zmenšená kvarta je enharmonicky veľká tercia. Zmenšená kvinta je enharmonicky tritón. Zmenšená sexta je enharmockiy čistá kvinta. Veľká septima sa intonuje tak, že sa najskôr naintonuje čistá oktáva a následne sa intervalový tón zníži o poltón nižšie.

## Referencie

## Pozri aj
* Spevný interval
* Nespevný interval

Kategória:Hudobná terminológia
Doškálny interval

náhľad|Veľká tercia c-e, ktorá je doškálnym intervalom v C dur, a mol, F dur, d mol, e mol, G dur, ale nedoškálny interval v Cis dur, Des dur, asi mol, b mol, dis mol, Fis dur, Gis dur, eis mol atď
**Doškálny interval** je interval medzi tónmi stupnice, ktorá je podkladom tóniny skladby. Daný interval je doškálny alebo nedoškálny v závislosti od tóniny, resp. stupnice, vzhľadom na ktorú sa doškálnosť intervalu určuje. Interval e-gis je doškálny v stupnici E dur alebo A dur, pretože v E dur je to interval medzi I. a III. stupňom stupnice a v A dur je to interval medzi V. a VII. stupňom stupnice. Naproti tomu, interval e-gis nie je doškálny v tónine C dur, pretože v stupnici C dur sa žiadny tón gis nevyskytuje. 

K doškálnym intervalom zvyčajne patria:

* všetky čisté intervaly a ich obraty (všetky čisté intervaly),
* všetky malé intervaly a ich obraty (všetky veľké intervaly),
* všetky veľké intervaly a ich obraty (všetky malé intervaly),
* zväčšená sekunda a jej obrat zmenšená septima,
* zmenšená septima a jej obrat zmenšená septima,
* zväčšená kvarta a jej obrat zmenšená kvinta,
* zmenšená kvinta a jej obrat zväčšená kvarta,
* zmenšená kvarta a jej obrat zväčšená kvinta,
* zväčšená kvinta a jej obrat zmenšená kvarta.

## Algoritmus určovanie doškálnosti intervalu
Keďže doškálnosť intervalu závisí od zadanej tóniny, je postup nasledujúci:

# identifikácia tóniny, vzhľadom na ktorú sa doškálnosť bude určovať,
# vypísanie stupnice od identifikovanej tóniny,
# vyhľadanie tónov, medzi ktorými sda bude určovať interval
# učenie veľkosti a akosti intervalu (podľa názvoslovia intervalov),
# hľadanie zadaných tónov vo vypísanej stupnici,
# formulácia záveru, či je daný interval doškálny alebo nedoškálny.

## Referencie

Kategória:Hudobná terminológia
Alžbeta Ferencová (lekárka)

MUDr. **Alžbeta Ferencová**, rod. **Picková** (* 14. september 1915, Liptovský Svätý Mikuláš† 20. november 1944, Kremnička) bola slovenská lekárka a protifašistická odbojárka, účastníčka Slovenského národného povstania (SNP).

V roku 1939 spromovala na Lekárskej fakulte Slovenskej univerzity v Bratislave (LF SU), pričom počas štúdia bola aktívnou členkou Spolku socialistických akademikov. Následne pôsobila na Internej klinike LF SU. Od júla 1941 do apríla 1942 a neskôr v auguste 1944 bola asistentkou v Štátnom zdravotnom a sociálnom ústave.

Do SNP sa zapojila ako lekárka Štátnej diagnostickej stanice a šéflekárka partizánskej brigády Za slobodu Slovanov (Druhá československá partizánska brigáda), s ktorou ustúpila do hôr, pričom *„*[o]*betavo pomáhala pri ošetrovaní a liečení povstalcov a civilného obyvateľstva.“* V novembri 1944 padla do zajatia, bola väznená na Krajskom súde v Banskej Bystrici a napokon zavraždená fašistami v masakri v Kremničke, a to napriek tomu, že v tom čase bola v treťom trimestri tehotenstva.

## Poznámky


## Referencie

Kategória:Osobnosti z Liptovského Mikuláša
Kategória:Slovenskí lekári
Kategória:Osobnosti SNP
Kategória:Popravení zastrelením
Kategória:Absolventi Lekárskej fakulty Univerzity Komenského v Bratislave
Elena Friedmannová

MUDr. **Elena Friedmannová**, rod. **Mayerová** (* 28. január 1904, Prešov† 1992) bola židovská lekárka pediatrička, preživšia holokaustu na Slovensku.

Po absolvovaní štúdia lekárstva na Lekárskej fakulte Karlovej univerzity v Prahe (1927) pracovala na klinikách v Prahe a vo Viedni až sa napokon vrátila do rodného Prešova, kde od roku 1930 pôsobila ako odborná lekárka. Od roku 1937 viedla poradňu pre matky s deťmi a od júna 1940 bezplatnú poradňu pre židovské deti.

V marci 1942 bola v rámci protižidovských perzekúcií slovenského štátu internovaná v sústreďovacom tábore v Poprade. Po prepustení sa podieľala na zriadení židovského lazaretu v neologickej synagóge v Prešove. Napokon bola na jeseň 1944 deportovaná do koncentračného tábora Osvienčim. Holokaust prežila a po skončení vojny sa vrátila do Prešova, kde pôsobila ako pediatrička až do emigrácie do Izraela v roku 1968.

## Referencie

Kategória:Narodenia 28. januára
Kategória:Narodenia v 1904
Kategória:Úmrtia v 1992
Kategória:Osobnosti z Prešova
Kategória:Slovenskí lekári
Kategória:Slovenskí pediatri
Kategória:Lekári židovského pôvodu
Kategória:Preživší holokaust
Kategória:Väzni nacistických koncentračných táborov
Kategória:Absolventi Lekárskej fakulty Karlovej univerzity
Prosecco

náhľad|Víno ''Prosecco di Conegliano spumante'' a pohár vína Prosecco ''frizzante''.

náhľad|Vinohrady v oblasti Prosecco.
**Prosecco** je názov talianskeho vína, predtým tiež názov bielej odrody vínnej révy. Názov je odvodený od dediny, ktorá je súčasťou Terstu v severnom Taliansku. Od roku 2010 smie byť Prosecco používané len na označovanie pôvodu vína, odroda sa teraz volá Glera.

Prosecco s ochranou pôvodu DOC (*[[Denominazione di origine controllata]]* „kontrolovaného označenia pôvodu“) sa vyrába z odrody Glera (ktoré musí mať minimálne 85 %) v deviatich provinciách regiónov Benátsko (Veneto) a Furlansko-Julské Benátsko (Friuli Venezia Giulia). Prosecco Superiore DOCG (*Denominazione di origine controllata e garantita* „kontrolovaného a garantovaného označenia pôvodu“) existuje v dvoch variantoch: Prosecco Conegliano Valdobbiadene Superiore DOCG, ktoré môže pochádzať jedine z provincie Treviso regiónu (severne od mesta Treviso), a menšie Asolo Prosecco Superiore DOCG, vyrábané v blízkosti mesta Asolo.

Prosecco sa vyrába ako víno šumivé (*spumante*) alebo perlivé (*frizzante*), ale povolená je aj výroba vína tichého (*tranquillo*). Bublinky získava Prosecco vďaka použitiu Charmatovej metódy – druhotné kvasenie prebieha v uzavretých oceľových tankoch, nie vo fľaši ako pri klasickej „šampanskej“ metóde. Prevažne ide o biele víno, od roku 2020 je ale povolený v oblasti DOC aj ružový variant, ktorý musí obsahovať odrodu Glera zmiešanú s 10 – 15 % modrej odrody Pinot Noir.

Podľa zvyškového cukru možno Prosecco klasifikovať ako:

* **Brut** (0-12 g/l)
* **Extra Dry** (12-17 g/l)
* **Dry** (17-32 g/l)

Prosecco je hlavnou prísadou kokteilu Bellini a môže byť lacnejšou náhradou za šampanské víno. Je tiež kľúčovou ingredienciou spritzu, kokteilu obľúbeného na severe Talianska.

## Odporúčané servírovanie
Prosecco sa podáva pri teplote 6 – 8 °C v pohároch typu flute alebo tulipán, aby sa zvýraznila aromatika a jemnosť perlenia.[4] Najčastejšie sa konzumuje ako aperitív a dobre sa kombinuje s ľahkými jedlami, rybami, morskými plodmi alebo dezertami podľa kategórie cukornatosti.

## Zaujímavosti
* Kopcovitá krajina s vinicami okolo miest Conegliano a Valdobbiadene bola v roku 2019 zapísaná na zoznam svetového kultúrneho dedičstva UNESCO.
* V januári 2024 došlo v talianskej väznici pre mladistvých k incidentu, ktorého príčinou bol nízky prídel Prosecca na prípitok k Novému roku.

## Referencie

## Pozri aj
* Šampanské víno
* Šumivé víno

## Iné projekty

## Externé odkazy
* Prosecco v encyklopedii vín

## Zdroj

Kategória:Odrody viniča
Kategória:Talianske vína
Neporaziteľný

**Neporaziteľný** alebo **neporaziteľní** môže byť:

* čínsky film z roku 2013, pozri ''Neporaziteľný'' (film z roku 2013)
* americko-nemecko-japonský film z roku 2002, pozri ''Neporaziteľný'' (film z roku 2002)

* nemecký televízny film z roku 2000, pozri ''Neporaziteľní'' (televízny film z roku 2000)
* český film z roku 2025, pozri ''Neporaziteľní'' (film z roku 2025)
* americký seriál z roku 2010, pozri ''Neporaziteľní'' (seriál)
Enharmonický interval

náhľad|Vzájomne enharmonické intervaly c-fis (zväčšená kvarta) a c-ges (zmenšená kvinta). Keďže došlo ku enharmonickej zámene len jedného tónu, ide o enharmonickú premenu intervalu. Obidva intervaly sa hrajú na rovnakých klávesoch klaviatúry, rovnako znejú, ale majú odlišnú harmonickú funkciu: zväčšená kvarta je pohyblivý interval, ktorý sa chce rozviezť do veľkej sexty h-g.
**Enharmonický interval** je taký interval, ktorý rovnako znie ako iný intervak, ale v notách je zapísaný inými notami. Noty sa hrajú na rovnakých klávesách klaviatúry, mení sa len pomenovanie tónov. Podľa toho, či došlo k zámene jedného alebo obidvoch tónov sa rozlišuje:

* enharmonická zámena intervalu: zámena obidvoch tónov intervalu. Meno ani akosť intervalu sa nemení. Príkladom sú enharmonické intervaly fis-cis a ges-des, ktoré obidva sú čistými kvintami a hrajú sa na rovnaké klávesy klaviatúry,
* enharmonická premena intervalu: zámena iba jedného tónu. Meno aj akosť intervalu sa mení. Príkladom sú enharmonické intervaly fis-cis a ges-cis: prvý interval fis-cis  je čistá kvinta, druhý interval ges-cis je dvojzväčšená kvarta.

## Referencie

Kategória:Hudobná terminológia
Harmonický interval

[náhľad|Porovnanie harmonických a [Melodický interval|melodických intervalov: V hornej notovej osnove je zapísaná melódia d-g-f pomocou melodických intervalov:

* d-g (melodický interval čistej kvarty) a 
* g-f (melodický interval veľkej sekundy). V danom časovom okamihu znie iba jeden tón. V dolnej notovej osnove sú zapísané harmonické intervaly:

* d-f (znejú naraz dva tóny d a f, čím vzniká harmonický interval malej sekundy), 

* d-g (znejú naraz dva tóny d a g, čím vzniká harmonický interval čistej kvarty), 
* v treťom takte znie harmonický interval f-g (znejú naraz dva tóny f a g, čím vzniká harmonický interval veľkej sekundy)]]
**Harmonický interval** je súčasný súzvuk dvoch tónov, ktorý sa v novovej osnove zapisuje dvoma notami nad sebou. Harmonické intervaly sa určujú vždy zdola nahor. Spodný tón súzvuku, od ktorého sa meria interval, sa nazýva základný tón intervalu. Horný tón intervalu, ku ktorému sa meria interval, sa nazýva intervalový tón intervalu.

## Referencie

Kategória:Hudobná terminológia
Skalnistý potok

**Skalnistý potok** je potok v regióne Horehronie, v území obce Šumiac v okrese Brezno v Banskobystrickom kraji. Nachádza sa hornou časťou toku v geomorfologickom celku Nízke Tatry a a dolnou časťou toku v geomorfologickom celku Horehronské podolie. Ústi do Hrona. Má dĺžku . Rád toku III. 
## Prameň
Vodný tok *Skalnistý potok* pramení v  v lesnom extraviláne v centrálnej časti územia obce Šumiac, na východnom svahu pasienka *Šumiacky vrch*, severozápadne od intravilánu obce, v okrese Brezno. 
## Opis toku
*Skalnistý potok* tečie od prameňa južným smerom cez lesný extravilán územím obce Šumiac, vyteká z lesa do poľnohospodárskeho extravilánu, pravým brehom obteká lúku *Košariská*, preteká cez západnú časť intravilánu, v  priberá ľavostranný bezmenný prítok, ľavým brehom obteká pole *Prielohy*, pravým brehom obteká lúku *Breziny*, v  podteká železničnú trať Banská Bystrica – Červená Skala Železničná trať Banská Bystrica – Červená Skala, v  ústi do Hrona ako jeho pravostranný prítok. Hron ďalej ústi do Dunaja. *Skalnistý potok* patrí do okresu Brezno v Banskobystrickom kraji. Pramení, tečie a ústi do rieky Hron v území obce Šumiac. Patrí hornou časťou toku do geomorfologického celku Nízke Tatry do ich geomorfologického podcelku Kráľovohoľské Tatry a dolnou časťou toku do geomorfologického celku Horehronské podolie do jeho geomorfologického podcelku Heľpianske podolie. Vodný tok *Skalnistý potok* má jeden bezmenný prítok. Vodný tok leží v ochrannom pásme Národného parku Nízke Tatry.
## Pôvod názvu
Názov vodného toku *Skalnistý potok* má pôvod v charakteristickej vlastnosti podložia vodného toku, ktoré je *skalné*. Rozšírením slovného základu *skalný* o formant prídavného mena *-istý* a po kombinácii  so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Skalnistý potok*, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Porovnaj prídavné mená: *zlatistý, striebristý, tŕnistý, pramenistý, bahnistý*. Názov vodného toku *Skalnistý potok* bol štandardizovaný v roku 1976. V množine slovenskej hydronymie vodných tokov hydronymum *Skalnistý potok* je jedinečným hydronymom (november 2025).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Šumiac
Kategória:Povodie Hrona
Vrchný interval

**Vrchný interval** (tiež **stúpajúci interval**, **vzostupný interval**) je interval, v ktorom je základný tón, od ktorého je interval meraný, nižšie ako intervalový tón, ku ktorému je interval meraný. Pokiaľ nie je uvedené inak, sú všetky intervaly považované za vrchné intervaly, a preto tóny intervalu sú menované od najnižšieho po najvyšší. Pojem vrchný interval sa používa najmä v intonácií, keď ku zadanému tónu sa intonuje vrchný interval (napr. vrchná čistá kvarta ku zahranému tónu c) alebo spodný interval  (napr. spodná čistá kvarta ku zahranému tónu c).

## Referencie

Kategória:Hudobná terminológia
Konsonantný interval

[náhľad|Čistá kvinta, konsonantný interval[Súbor:Perfect fifth on C.mid|náhľad|▶horná čistá kvinta od tónu c]]
**Konsonantný interval** je taký interval, ktorý je konsonanciou, čiže ľubozvučným intervalom. Ku konsonantný intervalom patrí týchto osem intervalov:

* čistá prima,
* čistá kvarta,
* čistá kvinta,
* čistá oktáva,
* malá tercia,
* veľká tercia,
* malá sexta,
* veľká sexta.

Všetky konsonantné intervaly sú zároveň spevnými intervalmi a základnými intervalmi.

## Referencie

Kategória:Hudobná terminológia
Disonantný interval

[náhľad|Zväčšená kvarta ([Tritón (hudba)|tritón) od tónu cnáhľad|▶ zvuková ukážka]]
**Disonantný interval** je taký interval, ktorý je disonanciou, čiže neľubozvučným intervalom. Ku nekonsonantným intervalom patria intervaly ako:

* tritón
* hiatus
* poltón
* celý tón
* atď.

## Referencie

Kategória:Hudobná terminológia
Intervalový tón

**Intervalový tón**  je ten tón intervalu, ku ktorému sa meria interval od základného tónu. Podľa pozície intervalového tónu voči základnému tónu sa rozlišuje vrchný interval (intervalový tón je vyššie ako základný tón) a spodný interval (intervalový tón je nižšie ako základný tón). Podľa charakteru súzvuku základného tónu a intervalového tónu sa rozlišuje konsonantný interval a disonantný interval.

## Referencie

Kategória:Hudobná terminológia
Maliar Timokrata

[náhľad|Atický [lékythos s maľbou na bielom podklade, Dve ženy sa pripravujú na návštevu hrobky, cca 460 pred Kr., Chazen Museum of Art, Madison]]
**Maliar Timokrata** je konvenčné meno atického maliara váz na bielom podklade, pôsobiaceho približne v rokoch 470 až 460 pred Kr.
 
Maliar Timokrata bol jedným z významnejších maliarov raných lékythoi maľovaných na bielom podklade. Keďže je jeho skutočné meno neznáme, britský znalec umenia John Beazley odvodil jeho meno od mena *Timokrates*, ktoré sa nachádza na jednom s jeho rokou zdobenom lékythose uloženom v Ashmoleovom múzeu v Oxforde (Ashmolean Museum, 1891.686, V 267). Na tejto váze je zobrazená scéna s odchodom bojovníka. Naľavo stojí mladý muž v profile opretý o dve kopije, je zahalený v chlamyde, na hlave má tainiu („čelenku“). Napravo prichádza k mladíkovi žena s rozpaženými rukami (v geste prejavujúcom zrejme náklonnosť), na sebe má dlhý chitón čiastočne zakrytý čiernym ependytom, vlasy má stiahnuté kekryfalom (sieťkou). Medzi dvoma postavami, vertikálne pozdĺž línie pred kopijami, je nápis: *Κ[Α]ΛΟΣ ΤΙΜΟΚΡΑΤΕΣ* – pekný Timokrates. 

Beazley, ktorý ho pôvodne spájal s Pistoxenovým maliarom, mu priradil deväť váz. Jeho štýl bol doteraz rozpoznaný iba na lékythoi maľovaných na bielom podklade, ale je pravdepodobné, že mohol pracovať aj s červenofigúrovou technikou. Lékythoi Maliara Timokrata vykazujú črty, ktoré prijal, upravil a štandardizoval Maliar Achilla. Na svojich lékythoi zvyčajne zobrazuje dve postavy, najmä ženské, sú to napr. scény panej a je malej slúžky. Ich odhalené časti tela sú natreté bielou farbou („druhou bielou“). Na zemi môže byť stolička, ako sa často stáva na lékythoi Maliara Achilla, a v pozadí rôzne predmety v domácnosti (džbány, zrkadlá), ale tie nie sú usporiadané v žiadnom konkrétnom poradí. Pomerne často sú postavy zobrazené pri hrobke; a aj keď nie sú, možno sa pripravujú navštíviť hrobku (do polovice 5. storočia pred Kr. bol lékythos prevládajúcim tvarom používaným pri pohrebných obradoch). Občas sa na jeho vázach vyskytujú nápisy *KALOS* namaľované trochu nepravidelnými písmenami a v rôznych polohách (okrem mena Timokrates, ktoré vyskytuje dvakrát, jeho lékythoi obsahujú aj mená *Alkimachos* a *Akestorides*). Prácu má dosť precíznu, jeho postavám chýba čo i len náznak pátosu, badať tu iba úprimnú monumentalitu a energický, prenikavý štýl.

Nádherný lékythos s maľbou na bielom podklade v Aténach (Národné múzeum v Aténach 12771) od maliara Timokrata zobrazuje dojímavú scénu s dieťaťom sediacim na pleciach malej slúžky. Dobre oblečená žena, pravdepodobne matka dieťaťa, stojí naľavo pri dórskom stĺpe, ktorý naznačuje vnútorné prostredie domu, rovnako ako oinochoai visiace na stene v pozadí. Ruky vystiera, aby chytila dieťa, ktoré sa k nej naťahuje pravou rukou; ľavú ruku má položenú na hlave slúžky, aby sa opieralo.
 
## Referencie

## Iné projekty

Kategória:Maliari starovekého Grécka
Názvoslovie intervalov

**Názvoslovie intervalov** je binomická nomenklatúra intervalov, pričom každý názov intervalu má dve časti:

* základný názov intervalu, ktorý určuje počet stupňov od základného tónu vrátane až ku intervalovému tónu,
* akosť intervalu, ktorá určuje presný počet poltónov medzi základným a intervalovým tónom.

Základný názov intervalu je vždy latinská číslovka (prima, sekunda, tercia, kvarta, kvinta, sexta, septima, oktáva, nóna, decima, undecima, dodecima, tercdecima, kvartdecima, kvintdecima,...), akosť intervalu je vždy prídavné meno v ženskom rode (veľká, malá, čistá, zväčšená, zmenšená, dvojzmenšená, dvojzväčšená).

## Referencie

Kategória:Hudobná terminológia
Čistý interval

náhľad|Stúpajúca a klesajúca stupnica C dur ako pomôcka na hľadanie čistých intervalov.
**Čistý interval** je taký interval, ktorý má v stúpajúcej aj klesajúcej durovej stupnici rovnaký počet poltónov. Teda, že spodný interval od daného tónu má rovnaký počet poltónov ako vrchný interval od daného tónu. Napr. spodná kvinta od tónu c (tón f) predstavuje vzdialenosť siedmich poltónov rovnako ako horná kvinta od tónu c (tón g), ktorá je tvorená siedmimi poltónmi. 

Intervaly, ktoré majú vrchné intervaly tvorené iným počtom poltónov ako spodné intervaly sa nazývajú malé interval, resp. veľké intervaly. 

Čisté intervaly môžu byť len primy, kvarty, kvinty a oktávy, undecimy a dodecimy čím vzniká:

* čistá prima, 
* čistá kvarta, 
* čistá kvinta,
* čistá oktáva,
* čistá undecima,
* čistá dodecima. 

Zväčšením čistého intervalu vznikne zväčšený interval a zmenšením čistého intervalu vznikne zmenšený interval. Čistý interval nemožné zmenšiť na malý interval alebo zväčšiť na veľký interval.

K neexistujúcim nezmyselným intervalom patrí:

* čistá sekunda,
* čistá tercia,
* čistá sexta,
* čistá septima,
* čistá nóna,
* čistá decima.

## Referencie

Kategória:Hudobná terminológia
Veľký interval

náhľad|329x329bod|Stúpajúca durová stupnica C dur má veľké intervaly od tónu c a klesajúca durová stupnica C dur má malé intervaly
**Veľký interval** je taký interval, ktorý má v stúpajúcej durovej stupnici o jeden poltón viac ako v klesajúcej durovej stupnici. Napríklad od tónu c, ktorý je základným tónom stupnice C dur, je vrchná sekunda c-d, pričom medzi tónom c a tónom d sú dva poltóny. Spodná sekunda od tónu c v stupnici C dur je tón h, pričom medzi tónom c a tónom h je len jeden poltón. Vrchná sekunda c-d má o jeden poltón viac ako spodná sekunda c-h, preto je vrchná sekunda veľký interval nazývaný veľká sekunda a spodná sekunda c-h je malý interval nazývaný malá sekunda. 

## Referencie

Kategória:Hudobná terminológia
Zväčšený interval

náhľad|Zväčšená tercia c-eis
**Zväčšený interval** (ang. *augmented interval*) je taký interval, ktorý vznikne zväčšením čistého intervalu alebo veľkého intervalu o jeden poltón. Zväčšený interval možno ďalej zväčšiť o jeden poltón na dvojzväčšený interval. Zväčšený interval možno zmenšiť o poltón a to buď na:

* čistý interval (pokiaľ šlo o zväčšenú kvartu, zväčšenú kvintu, zväčšenú primu alebo zväčšenú oktávu),
* veľký interval (pokiaľ šlo o zväčšenú sekundu, zväčšenú terciu, zväčšenú sextu alebo zväčšenú septimu).

## Referencie

Kategória:Hudobná terminológia
Dvojzmenšený interval

**Dvojzmenšený interval** je taký interval, ktorý vznikol zmenšením zmenšeného intervalu o jeden poltón. Dvojzmenšený interval je možné ďalej zmenšiť o jeden poltón na trojzmenšený interval. Dvojzmenšený interval možno zväčšiť o jeden poltón na zmenšený interval. Príkladom dvojzmenšeného intervalu je napr. cis-asas, dvojzmenšená sexta. Obratom dvojzmenšeného intervalu je dvojzväčšený interval. 

Neexistujúcim nezmyselným dvojzmenšeným intervalom je:

* dvojzmenšená prima (už čistá prima má vzdialenosť medzi tónmi nula poltónov, preto ju nie je možné ďalej zmenšovať na dvojzmenšený interval (interval c-ceses je dvojzväčšená prima),
* dvojzmenšená sekunda (už zmenšená sekunda predstavuje vzdialenosť nula poltónov, preto ju nie je možné ďalej zmenšovať na dvojzmenšený interval (interval cis-deses).

## Referencie

Kategória:Hudobná terminológia
Dvojzväčšený interval

náhľad|Dvojzväčšená kvinta c-gisis
**Dvojzväčšený interval** je taký interval, ktorý vznikol zväčšením zväčšeného intervalu o jeden poltón. Dvojzväčšený interval je možné ďalej zväčšiť o jeden poltón na trojzväčšený interval, prípadne je možné ho zmenšiť o jeden poltón na zväčšený interval. Príkladom dvojzväčšeného intervalu je napríklad interval dvojzväčšená tercia ces-eis.

## Referencie

Kategória:Hudobná terminológia
Zmenšený interval

náhľad|Zmenšená oktáva c-ces
**Zmenšený interval** (ang. *diminished interval*) je taký interval, ktorý vznikol:

* zmenšením malého intervalu o jeden poltón,
* zmenšením čistého intervalu o jeden poltón.

Zmenšený interval (napr. c-eses) možno ďalej zmenšiť na dvojzmenšený interval (cis-eses). Zmenčený interval možno zväčšiť na:

* malý interval (ak sa jednalo o zmenšenú sekundu, zmenšenú terciu, zmenšenú sextu, zmenšenú septimu),
* čistý interval (ak sa jednalo o zmenšenú kvintu, zmenšenú kvartu, zmenšenú oktávu).

Interval zmenšená prima neexistuje, pretože už čistá prima má vzdialenosť nula poltónov, čiže ju nie je možné ďalej zmenšiť.

Obratom zmenšeného intervalu je zväčšený interval.

## Referencie

Kategória:Hudobná terminológia
Základný interval

náhľad|základný interval čistej kvinty g-d
**Základný interval** je taký interval, ktorý je možné nájsť medzi jednotlivými stupňami vzostupnej alebo zostupnej durovej stupnice. Z toho dôvodu ku základným intervalom patria:

* všetky čisté intervaly (čistá prima, čistá kvarta, čistá kvinta, čistá oktáva)
* všetky veľké intervaly (veľká sekunda, veľká tercia, veľká sexta, veľká septima),
* všetky malé intervaly (malá sekunda, malá tercia, malá sexta, malá septima).

[náhľad|Schéma [Akosť intervalu|akosti intervalov, kde základné intervaly sú vo vnútri trojuholníka a odvodené intervaly sú mimo trojuholníka]]
Alteráciou tónov základných intervalov vzniknú odvodené intervaly, ku ktorým patria:

* všetky zväčšené intervaly,
* všetky dvojzväčšené intervaly,
* všetky zmenšené intervaly,
* všetky dvojzmenšené intervaly.

## Referencie

Kategória:Hudobná terminológia
Kvarta

**Kvarta** môže byť:

* štvrtá trieda osemročného gymnázia, pozri gymnázium
* v hudbe: interval medzi prvým a štvrtým tónom, pozri kvarta (hudba)
Stupeň (hudba)

[náhľad|481x481bod|Označenie stupňov durovej stupnice C dur [Rímska číslica|rímskymi číslicami (prvý horný riadok nad notovou osnovou)]]
**Stupeň** je v hudbe tón stupnice, pričom stupne sa označujú rímskymi číslicami:

* prvý stupeň: I. (tonika)
* druhý stupeň: II. (supertonika alebo striedavá dominanta)
* tretí stupeň: III. (vrchná medianta)
* štvrtý stupeň: IV. (subdominanta)
* piaty stupeň: V. (dominanta)
* šiesty stupeň: VI. (spodná medianta)
* siedmy stupeň: VII. (citlivý tón)
* ôsmy stupeň: VIII. (tonika)

## Referencie

Kategória:Hudobná terminológia
No Dogs Allowed

***No Dogs Allowed***, na českých festivaloch uvádzaný pod názvom *Psům vstup zakázán*, je nemecký dramatický film z roku 2024, ktorý režíroval Steve Bache. Film mal premiéru 17. novembra 2024 na 28. ročníku filmového festivalu v Talline.

## Dej

Pätnásťročný Gabo sa na chate stretáva so ženatým Davom, ktorému sa zverí so svojím tajomstvom. Gabo je pedofilný a je tajne zamilovaný do Sama, osemročného brata svojho najlepšieho kamaráta Sebba. Dave sa ku Gabovi správa s pochopením.

Pretože sa Dave dlhší čas neozýva, Gabo mu zanechá správu v hlasovej schránke. Následne ho kontaktuje polícia. Na Dava bolo podané trestné oznámenie za zneužitie štrnásťročného chlapca. Najavo tak vyjde aj Davov kontakt s Gabom. Gabo spočiatku priznáva iba to, že kontakt bol čisto obchodného charakteru. Keď sa ale v Davovom mobilnom telefóne nájdu Samove fotografie, je do vyšetrovania zapojená aj Samova rodina. Gabovo priateľstvo so Sebbom je tak podrobené skúške.

Gabovi dlho trvá, kým sa rozhodne podporiť obžalobu proti Davovi a prestať ho považovať za priateľa. To však vyžaduje, aby bol voči polícii a prokurátorovi úplne otvorený. Tým sa jeho tajomstvo prezradí aj matke a staršej sestre.

## Obsadenie
* Carlo KrammlingGabo
* Robin SondermannDave
* Katharina Marie SchubertSusanne
* Sean DouglasSebbo
* Bineta HansenEmi
* Sithembile Menckpani Juhasz
* Vera FayMaja
* Sammy SchreinSam
* Ralph Hönickeštátny zástupca
* Katharina Leypani Scholz
* Finlay DeavinMax
* Lisa Riesnerpani Makowski
* Richard KippSven Heister
* Franz Ferdinand KrauseFreddy
* Ole Eisfeldpreventista

## Ocenenia
* Filmová prehliadka Bádensko-Württembersko: Cena za najlepší celovečerný film
* Medzinárodný hudobný a filmový festival Marseille: nominácia na najlepšiu pôvodnú hudbu (Andreas Pfeiffer)
* Filmový festival v Talline: najlepší celovečerný film (Steve Bache)

## Referencie

## Externé odkazy
* 
* 
* 

## Zdroj

Kategória:Filmy s LGBT témou
Kategória:Filmy z 2024
Kategória:Filmy s témou pedofílie
Kategória:Filmy podľa názvu
Žigmund II. August

**Žigmund II. August** (poľ. *Zygmunt II. August*, * 1. august 1520, Krakov – † 7. júl 1572, Knyszyn) bol od roku v období rokov 1548 až 1572 ako poľský kráľ a od roku 1529 ako veľkoknieža litovský. Okrem iného bol členom Rádu zlatého rúna. Bol bezdetný, čím práve jeho osobou došlo k vymretiu jagelovskej kráľovskej dynastie po meči.

## Biografia

### Pôvod a mladosť
Žigmund II. bol jediným synom poľského kráľa Žigmunda I. Starého a jeho manželky, lombardskej vojvodkyne menom Bona Sforza.

### Panovanie
Roku 1529 sa ako vo veku deväť rokov stal litovským veľkokniežaťom. Rok po tejto formálnej udalosti bol v Krakove korunovaný ako poľský kráľ. Roku 1544 sa dočkal titulatúry miestodržiteľa v litovskom hlavnom meste Vilnius.

Od počiatku jeho vlády zhruba až do roku 1550 bol jeho najväčším vojenským pomocníkom v boji proti Tatárom bojovník menom Bernhard von Prittwitz zo Sliezska. Politická situácia sa však rapídne zmenila až po roku 1550.

V rokoch 1558 až 1582 prebiehala vojna o Livónsko, pričom počas ozbrojených bojov časť samotného Livónska pripadla Litve.

Dňa 1. júla roku 1569 došlo k zvolaniu Sejmu v meste Lublin, pričom práve tam došlo k formálnemu aktu, podľa ktorého sa poľské kráľovstvo a litovské veľkokniežatstvo spojili do jednej spoločnej dŕžavy. Práve tak vznikla Republika oboch národov. Nový štátny útvar mal jednotnú legislatívu a menu. Krajinským jazykom sa stala poľština a latinčina.

## Rodina
Roku 1543 sa oženil s Alžbetou Habsburskou. Tá však doslova trpela epilepsiou, v dôsledku čoho skonala o dva roky neskôr a to bez potomkov.

Ďalšou manželkou poľského kráľa sa roku 1547 stala Barbara Radziwiłłovna ako vdova po Stanislavovi Goštautas, s ktorou mal kráľ milenecký vzťah ešte v čase života svojej prvej manželky. Barbara však skonala už roku 1551. Príčinou jej úmrtia bol pravdepodobne karcinóm krčka maternice. Ani ona však neporodila poľskému kráľovi žiadne dieťa ako budúceho nástupcu na tróne.

Treťou Žigmundovou manželkou sa stala Katarína Habsburská ako mladšia sestra jeho prvej manželky Alžbety. Svadobný sobáš prebehol oficiálne dňa 19. júla roku 1553. Rok po samotnom sobáši, presnejšie dňa 21. augusta roku 1554, porodila kráľovi dcéru. Tá však skonala ešte v ten istý deň. Po ťažkom pôrode potom už kráľovná ďalšie deti mať nemohla. Napokon na jeseň roku 1559 došlo k tomu, že poľský kráľ Žigmund II. August vykonal akt, podľa ktorého svoju tretiu manželku Katarínu zapudil. Bývalá poľská kráľovná napokon skonala roku 1572 v meste Linec. 

Práve po skone Žigmunda II. tak po meči vymrela jagelovská dynastia. Miestom jeho posledného odpočinku sa stala Wawelská katedrála v Krakove.

## Predkovia

## Pozri aj
* Livónska vojna 
* Severská sedemročná vojna

## Iné projekty

## Zdroj

Kategória:Osobnosti z Krakova
Kategória:Králi Poľska
Kategória:Poľskí šľachtici
Kategória:Jagelovci
Cuitláhuac

**Cuitláhuac** bol predposledným vládcom Aztéckej ríše (*tlatoani*), ktorý vládol roku 1520. Bol jedenástym synom panovníka Axayacatla a zároveň mladším bratom Moctezumu II., ako niekdajšieho vládcu mesta Tenochtitlán. Panovníkom Aztéckej ríše sa stal práve vtedy, keď jeho brat ako kolaborant so španielskym dobyvateľom (conquistadorom) Hernánom Cortésom bol zbavený kráľovskej moci. Po štvormesačnom panovaní, ktoré bolo poznačené vojnu proti Cortésovi a jeho španielskym žoldnierom, napokon skonal na pravé kiahne.

## Pozri aj
* Aztécka ríša
* Dobytie Aztéckej ríše
* Moctezuma II. 
* Cuauhtémoc 

## Iné projekty

## Zdroj

Kategória:Narodenia v 1476
Kategória:Úmrtia v 1520
Kategória:Vládcovia Aztékov
Kategória:Úmrtia na kiahne